text: টেকনাল হল নর্স্ক হাইড্রোর একটি ব্র্যান্ড যা একটি নরওয়েজিয়ান ব্যবসাপ্রতিষ্ঠান ও অ্যালুমিনিয়াম নিষ্কাশন সমস্যার সমাধানে কাজ করে।  হাইড্রো-র স্থাপত্য বিভাগের অংশ হিসেবে টেকনালের কার্যক্রম ইউরোপ, লাতিন আমেরিকা, দক্ষিণ আফ্রিকাজুড়ে বিস্তৃত।  প্রতিষ্ঠানটি  বাণিজ্যিক, সরকারি এবং আবাসিক স্থাপনার জন্য অ্যালুমিনিয়াম সিস্টেমগুলির উন্নয়ন, উৎপাদন এবং বিপণনে যুক্ত রয়েছে।
  
  ইতিহাস
  ১৯৬০ সালে, অ্যান্ড্রে বোস অ্যালুমিনিয়াম উইন্ডো সিস্টেম ডিজাইন করে আলুসুদ কোম্পানি প্রতিষ্ঠা করেছিলেন। প্রতিষ্ঠানটি ফ্রান্সের দক্ষিণ-পশ্চিমে টুলুউজ এর অ্যামিডোনিয়ার্সে অবস্থিত। তাদের উৎপাদিত পণ্যগুলোর মধ্যে অ্যালুমিনিয়াম প্রোফাইল এবং অ্যানোডাইজকৃত শীট অন্যতম। প্রতিষ্ঠানটি গ্লেজিং কোম্পানি,কামার ও তালা নির্মাণকারীদের সাথে কাজ করত। ফলে ১৯৬০ এর দশকের গোড়ার দিকে দোকানের সম্মুখপাট তৈরি-শিল্পের উন্নয়ন করে।  ফ্রান্সের দক্ষিণে এই ব্যবসাটির উন্নয়ন ছিল নিরবচ্ছিন্ন। ১৯৭০ এর দশকে টেকনাল ইন্টারন্যাশনাল প্রতিষ্ঠার মাধ্যমে বোস বিদেশেও এর কর্মকাণ্ড বিস্তার করেন। ১৯৮৬ সালের মধ্যে, টেকনাল এক্সপোর্ট লেবানন,দক্ষিণ আফ্রিকা, আইভরি কোস্ট -এ বাণিজ্যের লাইসেন্স পায়। একইভাবে ক্যারিবিয়ান, প্রশান্ত মহাসাগরীয় এবং ভারতীয় মহাসাগর অঞ্চল, পশ্চিম আফ্রিকা, উত্তর আফ্রিকা, মধ্য আমেরিকা, দক্ষিণ আমেরিকা এবং এশিয়ায় লাইসেন্স রপ্তানি শুরু হয়।  ২০০০ সালে বাহরাইনে তাদের একটি যৌথ উদ্যোগ প্রতিষ্ঠিত হয়। নর্স্ক হাইড্রো গ্রুপ ২০০২ সালে টেকনালকে কিনে নেয়। ২০১৩ সালে যখন হাইড্রো তার অ্যালুমিনিয়াম নিষ্কাশন কার্যক্রমের সাথে সাপা'র নিষ্কাশন কার্যক্রম একীভূত করে, তখন টেকনাল এর যৌথ উদ্যোগের অংশে পরিণত হয়।
  
  লোগো তৈরির ইতিহাস
  টেকনালের লোগো এর অন্যতম মূল  4114 প্রোফাইল পণ্য উপাদানকে প্রতীকী করে সৃষ্ট।
  
  ১৯৬০ সালে, প্রথম লোগোটিতে কোম্পানির নাম "আলুসুদ" দেখানো হয়েছিল। ১৯৬৬ সালে নামের A বর্ণকে শৈলীকৃত চিত্রলেখে রূপান্তর করা হয়। ১৯৭০ সালে বিদেশে সংস্থাটির শাখা অফিস খোলার সময় টেকনাল সিস্টেমের একটি নতুন লোগো ও প্রতীক সৃষ্টির জন্য 4114 প্রোফাইলের নাম ও চিত্রলেখ প্রতিরূপ সমন্বয় করা হয়। তখন থেকে আলুসুদ টেকনাল নামে পরিচিতি লাভ করে।
   
  ১৯৮৩ সালে ব্র্যান্ড এবং লোগো সমন্বয় করা হয়। দু'বছর পরে, একটি নতুন চিত্রলেখ তৈরি করা হয় এবং আন্তর্জাতিকভাবে এটি ব্যাপক পরিচিত পায়। বিশ্বব্যাপী পরিবর্তনরত ব্যবসায়ের প্রতিনিধিত্ব করার জন্য ১৯৯৫ সালে টেকনালের লোগো পুনরায় নকশা করা হয়।
  
  কর্মকাণ্ড
  টেকনাল তার পণ্য অ্যালুমিনিয়াম গ্লেজিং কোম্পানিদের মাধ্যমে বাজারজাত করে। এর টেকনাল অ্যালুমিনিয়ার  নামক সত্যায়িত ইনস্টলারগুলির একটি নেটওয়ার্ক, ফ্রান্স, স্পেন এবং পর্তুগালজুড়ে  উৎপাদন ও ইনস্টলেশন মান নিশ্চিত করতে, মান এবং বিধিবিধান মেনে চলতে সৃষ্ট হয়েছে। টেকনাল স্থপতি, ঠিকাদার এবং বিল্ডিং মালিকদের সাথে প্রকল্পে নকশা থেকে সমাপ্তি পর্যন্ত সরাসরি কাজ করে। এর  প্রধান পণ্যশ্রেণি হল: অ্যালুমিনিয়ামের দরজা, পিচ্ছিল জানালা, গরাদহীন জানালা, প্রাচীরের ক্ষুদ্রাগ্র লৌহফলক, পর্দাকৃতি দেয়াল।  টুলুজ (ফ্রান্স) এর সদর দপ্তরে একটি পণ্য উন্নয়ন ও গবেষণা কেন্দ্র রয়েছে,যা প্রোটোটাইপ উৎপাদন ও পরীক্ষা এবং পণ্য পরীক্ষার কাজ করে।টেকনাল গবেষণাগারে পরীক্ষার মাধ্যমে অভ্যন্তরীণ শর্ত ও বাইরের  যাচাইকারী উভয়ের জন্য ইউরোপীয় এবং আন্তর্জাতিক মানদণ্ড অনুযায়ী পণ্যের মান ও গুণাগুণ যাচাই করে। টেকনাল কারখানায় তাদের পণ্য পুনর্ব্যবহারের দিকেও খেয়াল রাখে।
  
  পরিসর
  
  ইউরোপ (বেলজিয়াম, যুক্তরাজ্য, আয়ারল্যান্ড, সুইজারল্যান্ড, ইতালি, স্পেন, পর্তুগাল) এবং ৭০ টিরও বেশি দেশে টেকনালের কার্যপরিধি বিস্তৃত। ফ্রান্সের টুলুজ সদর দফতর  এবং দক্ষিণ পূর্ব এশিয়া, মধ্য প্রাচ্য, ভারত, দক্ষিণ আমেরিকা, দক্ষিণ আফ্রিকা ও মরক্কোতে এর সহায়ক সংস্থা থেকে এসকল কার্যক্রম কেন্দ্রীয়ভাবে পরিচালিত হয়।
  
  তথ্যসূত্র
  
  বাড়তি লিংক
  
  বিষয়শ্রেণী:ফ্রান্সের প্রস্তুতকারক কোম্পানি
  বিষয়শ্রেণী:টুলুজে অবস্থিত প্রতিষ্ঠান
  বিষয়শ্রেণী:১৯৬০ সালে প্রতিষ্ঠিত উৎপাদক প্রতিষ্ঠানসমূহ
  বিষয়শ্রেণী:১৯৬০ সালে প্রতিষ্ঠিত ফরাসি প্রতিষ্ঠানসমূহ
  বিষয়শ্রেণী:ফরাসি মার্কা
  বিষয়শ্রেণী:নরওয়েজীয় মার্কা
title: টেকনাল